
Koliko je važno kupanje umrlog?


* 
* 
* 
* 
* 
* 
* 

 
Koliko je važno kupanje umrlog?

Koliko ***[islam](https://pitajucene.com/search/islam/questions/ "Pretraži pitanja o Islamu")*** pridaje važnost čistoći i higijeni svake osobe, najbolje de ilustrirati činjenica da se čak i umrli kupa i okupan spušta u ***[kabur](https://pitajucene.com/search/kabur/questions/ "Pretraži pitanja o kaburu")***. To se, između ostalog, temelji na autentičnom hadisu koji prenosi Ummu Atijje, r.a, a u kojem se navodi da je, nakon smrti, Poslanikove, s.a.v.s, kćerke naredio: Okupajte je vodom sa sidrom tri ili pet puta, ili više od toga, a u Zadnje stavite kamfor i… počnite sa desne strane njena tijela i perite prvo one dijelove koji se peru prilikom abdesta. [35]


Izuzetak je šehid. On se ukopava sa svojom krvlju, koja se ne sapire, kako bi mu ona bila najbolji svjedok na Sudnjem danu o njegovoj žrtvi i angažiranju na Allahovom putu. Zna se da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.v.s, nakon Bitke na Uhudu, kada su ukopavali šehide, naredio: Zakopajte ih sa njihovom krvlju![36]


Buharija navodi, doduše, predaju u kojoj se kaže da Poslanik, s.a.v.s, nije tada klanjao šehidima dženazu. Međutim, hanefije ovaj navod imama Buharija smatraju usamljenim, pa na temelju hadisa koji je zabilježen u Hakimovom El-Mustedreku, Taberanijevom El-Mu’džemu, Bejhekijevom Es-Sunenu i Bezzarovom Musnedu, smatraju da se šehidu ***[dženaza](https://pitajucene.com/search/d%C5%BEenaz/questions/ "Pretraži pitanja o dženazi")*** klanja.


(Poglavlje iz knjige: ISLAMSKI BONTON, Autor: dr. ***[Šefik Kurdić](https://pitajucene.com/search/%C5%A0efik+Kurdi%C4%87/answers/ "Pretraži odgovore od dr. Šefik Kurdić")***, Izdavač: Islamska pedagoška akademija, Zenica, 2005. god.)


—————————-  

fusnote:


35 ***[Hadis](https://pitajucene.com/search/Hadis/questions/ "Pretraži pitanja o hadisima")*** bilježi Buharija, cit. djelo i kitab, 9 – Babun ma justehabbu en jugsele vitren, hadis br. 1254.  

36 Hadis bilježi Buharija u Sahihu: 23 – Kitabu-l-dženaiz, 74 – Babun men lem jere gasle-š-šuhedai, hadis br. 1346.


